Светослав Иванов
Дали на прага, миг преди онази зима…

chitanka.info

Дали на прага, миг преди онази зима

да покрие за последно, косите ми във бяло,

и леденият вятър да свие моите устни,

ще мога пак да те открия?…

Да бъда пак задъхан, да ти купя цвете

И там — под пролетния дъжд, на спирката да чакам,

да видя цветния чадър, и ти да бързаш…

Под стъпките ти локвите да станат цветни,

и аз да сещам мократа ти длан в дланта ми…

Тогава — под дъждът, цветя ще никнат по паважа

и релсите на бързия трамвай ще станат струни.

Когато ги докосна — като арфа,

ще ронят звън очите ти, ще бъдем толкова млади…

Дори за миг, дори за ден, преди да дойде зимата

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.